SC ยิ้มรับกำไร Q2 พุ่งกว่า 50% จากยอดขายโครงการเพิ่มขึ้น
SC ยิ้มรับกำไร Q2 พุ่งกว่า 50% หรือมีกำไร 498.21 ลบ.จากปีก่อนมีกำไร 326.40 ลบ.จากยอดขายโครงการเพิ่มขึ้น ขณะที่ 6 เดือนแรกมีกำไร 657.94 ลบ.เพิ่มขึ้น 58% จากปีก่อนมีกำไร 415.36 ลบ.
13 ส.ค. 2558

บริษัท เอสซี แอสเสท คอร์ปอเรชั่น จำกัด (มหาชน) หรือ SC รายงานผลการดำเนินงานไตรมาส 2/58 สิ้นสุดวันที่ 30 มิ.ย.58 (รวมบริษัทย่อย) มีกำไรสุทธิ 498.21 ล้านบาท หรือมีกำไรสุทธิ 0.1192 บาทต่อหุ้น เพิ่มขึ้น53% จากช่วงเดียวกันของปีก่อนที่มีกำไรสุทธิ 326.40 ล้านบาท หรือมีกำไรสุทธิ 0.0781 บาทต่อหุ้น
ขณะที่ผลการดำเนินงานช่วง 6 เดือนแรกมีกำไรสุทธิ 657.94 ล้านบาท หรือมีกำไรสุทธิ 0.1574 บาทต่อหุ้น เพิ่มขึ้น 58% จากช่วงเดียวกันของปีก่อนที่มีกำไรสุทธิ 415.36 ล้านบาท หรือมีกำไรต่อสุทธิ 0.0994 บาทต่อหุ้น โดยผลการดำเนินงานที่มีกำไรเพิ่มขึ้น  เนื่องจากมีรายได้จากการขายที่เพิ่มขึ้นทั้งโครงการแนวราบ และโครงการแนวสูงตามลำดับ